o
Shalom. Nimeni on Ephraim Frank ja tulen Israelista.
Kiitos jälleen TV7:lle siitä, että sain kutsun tulla tänne opettamaan.
Aion opettaa teitä Raamatun ensimmäisestä luvusta.
Kerron teille henkimaailman todellisuudesta.
Kaikki me tiedämme, että Jumala on näkymätön.
Jeesus sanoi meistä, jotka ylistämme Herraa...
Jeesuksesta käytän muuten nimeä Jeshua.
Ne tarkoittavat samaa.
Kristus-nimen sijaan käytän nimeä Messias.
Saatan käyttää Jeesuksen eri nimiä sen mukaan, -
siteeraanko jotain raamatunkohtaa vai en.
Jeesus joutui usein vaikeuksiin juutalaisten uskonnollisen johdon -
eli fariseusten kanssa.
Kiistoja syntyi joka kerta, kun Jeesus vieraili Jerusalemissa.
Erään kerran hän lähti Jerusalemista Galileaan.
Hän kulki Samarian kautta.
Tämä kertomus löytyy Johanneksen evankeliumin 4. luvusta.
Samariassa hän pysähtyi kaivolle odottamaan opetuslapsiaan.
He olivat menneet ostamaan syötävää kaupungista.
Silloin paikalle tuli samarialainen nainen, -
jolta Jeesus pyysi juotavaa.
Hän oli yllättynyt siitä, että juutalainen pyysi häneltä juotavaa.
Hänen vastauksensa oli mielenkiintoinen.
Jeesus yritti rauhoitella häntä.
Hän sanoi, että kuka tahansa joisi siitä kaivosta, -
joka sattui muuten olemaan Jaakobin kaivo, -
tulisi jälleen janoiseksi.
Jeesus jatkoi, että jos nainen tietäisi kuka kaivolla istuu, -
hän pyytäisi tältä juotavaa.
Hän antaa elävää vettä.
Elävä vesi ei pulppua maallisesta lähteestä, -
vaan toisesta valtapiiristä.
Pian tutkimme tätä asiaa Raamatun ensimmäisestä luvusta.
Jeesus sanoi samarialaiselle naiselle jotain muutakin.
Nainen oli sanonut, että samarialaiset palvovat Jumalaa -
siunauksen vuorella, kun taas juutalaiset palvovat Jumalaa -
Moorian vuorella Jerusalemissa.
Jeesus sanoi naiselle, että tulee aika, -
jolloin Jumalaa ei palvota siunauksen vuorella -
eikä Jerusalemissa.
Häntä palvotaan Hengessä ja totuudessa.
Jumalan palvominen Hengessä ilman totuutta on vaillinaista.
Totuus ilman Henkeä tuottaa lähes tyhjää palvontaa.
Isän ylistämiseen tarvitsemme sekä Henkeä että totuutta.
Opetuslapset olivat Jeesuksen kanssa Öljymäellä.
Se tapahtui pian pääsiäisen jälkeen.
Pääsiäisjuhlat oli juhlittu.
He nousivat Öljymäelle ja puhuivat keskenään Jumalan valtakunnasta.
Kertomus löytyy Apostolien tekojen 1. luvusta.
Opetuslapset esittivät Jeesukselle kysymyksen.
He olivat miettineet vastausta tuohon kysymykseen -
koko sen kolmen vuoden ajan, kun he vaelsivat Jeesuksen kanssa.
He olivat odottaneet Messiasta, joka perustaisi valtakunnan -
maan päälle.
Sitä ei ollut tietenkään tapahtunut, -
sillä kuluneen pääsiäisjuhlan aikana Jeesus oli ristiinnaulittu.
Jeesuksen ristiinnaulitseminen oli opetuslapsille suuri pettymys.
Heidän unelmansa Jumalan valtakunnasta tuhoutuivat.
Sille oli omat syynsä.
Katsahdamme siihen, kuinka opetuslapset lähestyivät Jeesusta.
He kohtasivat Jeesuksen noin 40 päivää ylösnousemuksen jälkeen.
Opetuslapset kysyivät Jeesukselta suoraan,
milloin hän aikoi jälleenrakentaa Israelin valtakunnan.
Oliko nyt tullut aika perustaa Jumalan valtakunta?
Avaan Raamatun Apostolien tekojen ensimmäisestä luvusta.
Luen teille Jeesuksen vastauksen.
En usko Jeesuksen opetuslasten ymmärtäneen, mistä Jeesus puhui.
Mekään emme ehkä ole ymmärtäneet sitä.
Apt. 1:7-8. "Hän sanoi heille: -
'Ei ole teidän asianne tietää aikoja eikä hetkiä, -
jotka Isä oman valtansa voimalla on asettanut, -
vaan, kun Pyhä Henki tulee teihin, niin te saatte voiman..."
Hepreassa puhutaan "Pyhyyden Hengestä".
"...ja te tulette olemaan minun todistajani sekä Jerusalemissa -
että koko Juudeassa ja Samariassa..."
Taas puhutaan molemmista paikoista.
"...ja aina maan ääriin saakka'."
Tämä koskee myös Suomea.
Mitä Jeesus itse asiassa sanoi?
Hän lupasi heille pyhyyden hengen.
Herää kysymys. Mikä on tuo "voima ylhäältä"?
Se on näkymätön henki, joka tulee Isältä.
Se tulee opetuslasten sisimpään, tai heidän päällensä, -
ja antaa heille voitelun toimia todistajina.
Heistä tuli Jeesuksen todistajia.
Mistä he todistavat?
Muistakaa, mitä opetuslapset kysyivät.
Milloin Jeesus rakentaisi jälleen Israelin valtakunnan?
Jeesuksen vastaus koski siis valtakunnan rakentamista.
Tarkoittiko hän, että kun Pyhä Henki tulee teidän päällenne, -
te tulette todistamaan siitä, että valtakunta on jälleen Israelissa?
Mitä Jumalan valtakunta itse asiassa on?
Paavali vastaa Roomalaiskirjeessä tähän kysymykseen; -
minkälainen on Jumalan valtakunta.
Room. 14:17.
"...sillä ei Jumalan valtakunta ole syömistä ja juomista, -
vaan vanhurskautta ja rauhaa ja iloa Pyhässä Hengessä."
Toisin sanoen, Jumalan luonne välittyy hänen Henkensä kautta -
uskovien sydämiin.
Tässä siis puhutaan Isän luonteen paljastumisesta.
Näkymätön Jumala tulee ilmi vanhurskaan luonteensa kautta.
Tiedämmekö, miltä vanhurskaus sitten näyttää?
Palaamme vielä Raamatun ensimmäiseen lukuun.
Näkymätön Jumala on tuonut itsensä ilmi Pojassaan, -
mutta hän tuo itseään ilmi myös niiden kautta, -
jotka uskovat valtakunnan evankeliumiin.
Sitä apostolit lähtivät julistamaan Juudeaan, Samariaan ja maan ääriin.
Minun on tähdennettävä, etten tarkoita uskontoa, -
vaan suhdetta taivaalliseen Isään.
Se on suhde Jeesukseen Messiaaseen Pyhän Hengen kautta.
Isä on pyhä, vanhurskas ja oikeudenmukainen Jumala.
Häntä voi lähestyä vain pyhyyden kautta.
Raamattu opettaa, että voimme löytää rauhan Jumalan kanssa -
Jeesuksen ristillä vuodattaman veren kautta.
Jumala kehottaa meitä kulkemaan Hengessä.
Mitä se tarkoittaa?
Meidän on nähtävä hengen luonne näkymättömässä maailmassa, -
jotta voimme apostoli Paavalin sanojen mukaan "pukeutua" -
Jeesuksen ja Isän luonteeseen.
Voimme pukeutua siihen ja muuttua sen ilmentymäksi.
Se on uskovien haaste.
Apostolit eivät voineet saarnata Uudesta testamentista,
koska sitä ei ollut olemassa.
He lähtivät lähetysmatkoilleen Juudeaan, Samariaan -
ja maan ääriin ilman Raamattua.
Raamatun tekstejä ei ollut käytettävissä.
2000 vuotta sitten Jumalan Sanan sai käsiinsä -
ainoastaan paikallisessa synagogassa.
Juutalaiset olivat hajaantuneet moniin kaupunkeihin, -
ja perustaneet sinne kouluja.
Kouluissa pidettiin aina toorarullia.
Nuo toorarullat olivat Jumalan Sanaa, -
samalla tavalla kuin koko Raamattu.
Kun Uudessa testamentissa puhutaan kirjoituksista, -
niillä tarkoitetaan itse asiassa Vanhaa testamenttia.
Se on yhä Jumalan Sanaa.
Tässä kohtaa saamme nähdä, -
millä tavalla Jumalan Poika Jeesus ilmestyi ensimmäisen kerran.
Häntä ei alussa kutsuttu Jeesukseksi.
Jotkut lausuvat Jeesuksen hepreaksi "Jahushua", -
mutta se on silti sama nimi.
Se tarkoittaa pelastusta.
Ei-juutalaisten on hyvä opetella sanomaan "Jeshua", -
joka on Jeesuksen nimi hepreaksi.
Tehän haluatte olla Jumalan valtakunnan todistajia -
juutalaiselle kansalle.
Te rakastatte heitä ja haluatte kertoa heille, -
kuka heidän pelastajansa on.
Jeshua-nimeä käyttämällä tulee selväksi,
että hänessä on pelastus.
Jeshua Ha-Mashiach tarkoittaa Jeesusta Messiasta.
Juutalaiset huutavat yhä Messiasta tulemaan.
Mehän odotamme häntä palaamaan takaisin, mutta he tulemaan.
Jotkut rabbit sanovat, että lopulta näemme, -
tuleeko hän maan päälle ensimmäistä vai toista kertaa.
Voimme puhua juutalaisille messiaasta, jota he odottavat.
Se on meidänkin konseptimme.
Juutalaisia ja kristittyjä yhdistää rakkaus häneen, joka on tuleva.
Johanneksen evankeliumin 1. luvussa on tietoa Jeesuksen nimestä.
Joh. 1:1-3
Etsikää Johanneksen evankeliumin ensimmäinen luku.
Jeesusta kutsutaan siellä erityisellä nimellä.
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä. Kaikki on saanut syntynsä hänen -
kauttaan, ja ilman häntä ei ole syntynyt mitään, mikä syntynyt on."
Tämä on yhteenveto Raamatun ensimmäisestä luvusta.
Meidän on palattava Raamatun alkulehdille -
ja annettava niiden opettaa meitä Jeesuksesta.
Heprealaiskirjeen jakeessa 13:8 sanotaan: -
"Jeesus Kristus on sama eilen ja tänään ja iankaikkisesti."
Hän on sama eilen, tänään ja iankaikkisesti.
Jos hän on Sana, niin Sanakin on sama eilen, tänään ja aina.
Tämän opetuksen edetessä on pidettävä mielessä, -
että Luojamme on muuttumaton.
Isä on henki.
Johanneksen evankeliumissa kerrotaan, -
mitä Jeesus sanoi samarialaiselle naiselle.
Joh. 4:23-24 Jeesus sanoi näin samarialaiselle naiselle:
"Mutta tulee aika ja on jo, jolloin totiset rukoilijat rukoilevat -
Isää hengessä ja totuudessa; -
sillä senkaltaisia rukoilijoita myös Isä tahtoo. Jumala on Henki; -
ja jotka häntä rukoilevat, -
niiden tulee rukoilla hengessä ja totuudessa."
Jumala on henki. Henkimaailma on näkymätön.
Sitä ei voi nähdä luonnollisilla silmillä.
Sitä on tarkasteltava sydämen silmillä.
Siksi Jeesus avasi sokeiden silmät ja kuurojen korvat.
Hän tuli avaamaan erityisesti sydämemme silmiä ja korvia.
Sydämissämme vallitsi pimeys.
Nyt hänen valonsa on tullut. Mistä se tuli?
Tarkastelemme jälleen Raamatun ensimmäisiä lukuja.
Jeesuksen valo on hengellistä valoa.
Sanakin on hengellistä sanaa, ja siinä Jeesus ilmestyy.
Kaikki luotiin hänessä, hänen kauttaan ja hänen toimestaan.
2. Kor. 4:18.
Siellä apostoli Paavali kirjoittaa näkymättömistä.
"...meille, jotka emme katso näkyväisiä, vaan näkymättömiä; -
sillä näkyväiset ovat ajallisia, mutta näkymättömät iankaikkisia."
Meidän todellinen todellisuutemme tällä planeetalla, -
on hengellinen todellisuus näkymättömässä maailmassa.
Taivaallinen Isämme lähetti Poikansa paljastamaan juuri sen.
Meidän on katsottava, miltä Poika näyttää eri vaiheissa.
Hän on sama eilen, tänään ja ikuisesti.
Alussa hän oli Isän luona.
Joh. 1:18. "Ei kukaan ole Jumalaa milloinkaan nähnyt; -
ainokainen Poika, joka on Isän helmassa, on hänet ilmoittanut."
Poika on ilmoittanut hänet.
Joh. 10:38 Jeesus sanoo, että Isä on hänessä, -
ja hän Isässä.
He ovat yhtä hengen ja elämän olemuksen kautta.
He ovat luonnostaan yhdessä.
Muistatteko, mitä Room. 14:17 sanoo Jumalan valtakunnasta?
Se on vanhurskautta, rauhaa ja iloa Pyhässä Hengessä.
Siitä paljastuu Isän pyhä luonne, -
jonka hän haluaa välittyvän meidän kauttamme.
Sen tulisi näkyä käytöksessämme ja olemuksessamme.
Kuten tiedämme, suunnitelmaan tuli mutkia.
Aadam luotiin Luojan kuvaksi.
Hänellä oli sama luonteenlaatu.
Isä oli puhaltanut Aadamiin Henkensä.
Aadam myös vaelsi Isän yhteydessä.
Samoin tietenkin myös Eeva vaelsi Luojansa yhteydessä.
Kun me pelastumme Jeesuksen veren kautta, -
saamme tämän saman haasteen.
Meidän on alettava ilmentää tätä valtakuntaa.
Psalmissa 145 sanotaan, että Jumalan valtakunta on ollut -
olemassa joka sukupolven aikana.
Minkälainen Jumalan valtakunta oli ensimmäisen sukupolven aikaan, -
kun Aadam ja Eeva elivät?
Voimme nähdä sen Aadamin ja Eevan jumalasuhteesta.
He palvoivat Jumalaa Hengessä ja totuudessa.
Heidän tiensä olivat totuudelliset.
Yhdessä psalmissa sanotaan, että vanhurskaus tulee ylhäältä, -
mutta totuus alhaalta.
Me olemme se totuus, joka yhdistyy vanhurskauden henkeen -
uskonelämämme kautta.
Joh. 1:1-2. " Alussa oli Sana, ja Sana oli Jumalan tykönä, -
ja Sana oli Jumala. Hän oli alussa Jumalan tykönä."
Kenestä puhutaan?
Ilm. 19:13 sanoo, -
että Jeesuksen nimi on "Jumalan Sana".
Hänen nimensä on "Jumalan Sana".
Alussa Jeesusta kutsuttiin Jumalan Sanaksi.
Kol. 1:16-17,19
"Sillä hänessä luotiin kaikki, mikä taivaissa ja mikä maan päällä on, -
näkyväiset ja näkymättömät..."
Tässä siis puhutaan myös näkymättömästä maailmasta.
"...olkoot ne valtaistuimia tai herrauksia, hallituksia -
tai valtoja, kaikki on luotu hänen kauttansa ja häneen, -
ja hän on ennen kaikkia, ja hänessä pysyy kaikki voimassa."
"...Sillä Jumala näki hyväksi, että kaikki täyteys hänessä asuisi."
Meidän on alettava ajatella Jeesusta Hengen valossa.
Hänen olemuksensa sai fyysisen muodon vasta 2000 vuotta sitten.
Hänen ensimmäinen ilmenemismuotonsa oli Sana.
Häntä kutsuttiin Sanaksi.
Meidän on opittava tuntemaan hänet Jumalan Sanan valossa, -
koko Jumalan sanan valossa.
Mitä tapahtuu joka kerta, kun Jumala puhuu?
Hänen suustaan tulee Sanaa.
Jeesus ilmestyy joka kerta, kun Jumala puhuu.
Hän on sama eilen, tänään ja ikuisesti.
Emme voi heittää pois yhtään lukua Raamatusta.
Kenet silloin heittäisimme pois?
Jeesuksen.
Heittäisimme pois messiaamme, pelastajamme ja lunastajamme.
Jos haluamme todella tietää, minkälainen Poika Jeesus on, -
meidän on avattava sydämemme silmät -
näkemään Jeesus näkymättömässä todellisuudessa.
Hän on sama eilen, tänään ja aina.
Hänellä on useita nimiä.
Hänellä on useita ilmenemismuotoja. Hän kantaa myös Isänsä nimeä.
Isän nimi kirjoitetaan hepreaksi "jud-he-vav-he".
Raamatussa se on useimmiten kirjoitettu "Herra".
Nimen oikeaa lausuntatapaa ei tarkkaan tiedetä, -
mutta monet uskovat sen olevan "Jahove".
Nykyhepreassa se merkitsee "läsnäolevaa läsnäoloa".
Hän on aina läsnä. Hän on aina lähellämme.
Hän on sinun nykyhetkessäsi.
Me ihmiset pystymme olemaan ainoastaan nykyhetkessä.
Tietoisuutemme toimii vain nykyhetkessä.
Se koskee sekä minua nyt täällä että teitä katsojia kotona.
Nykyhetki on aina kanssamme.
Luojamme kutsuu itseään nimellä "jud-he-vav-he".
Jahove. Hän on aina läsnä siellä, missä mekin olemme.
On rohkaisevaa, että hän lupaa olla jättämättä meitä.
Hän ei itse asiassa pystykään, sillä hän on aina nykyhetkessä.
Voimme siis viettää päivän jokaisen hetken Luojamme kanssa, -
niin kauan kuin olemme elossa.
Jos emme tunne häntä, välimme jäävät viileiksi.
Jumala kutsui itseään alussa kaikkien henkien Isäksi.
Isyys on hänen olemuksessaan. Hän on sinunkin Isäsi.
Apostoli Paavali eli Ateenassa monijumalaisessa kulttuurissa.
Hän sattui kuulemaan "näkymättömästä jumalasta".
Hän alkoi kertoa paikallisille näkymättömästä Jumalasta.
Paavali kertoi maallisille ateenalaisille, -
että me kaikki elämme tuon Jumalan kautta.
Kol. 1:16-19.
"Hänessä pysyy kaikki voimassa."
Me elämme, liikumme ja olemme hänessä.
On mahdollista, ettemme näe tätä mahdollisuutta.
Hänen todisteensa löytyvät sydämistämme.
Meidän on avattava sydämemme korvat ja silmät, -
jotta voimme vastaanottaa opetusta Jeesukselta, Sanalta.
Sain selville, että apostoli Paavali julisti -
Jumalan valtakuntaa Vanhasta testamentista käsin.
Kun Paavali oli kotiarestissa Roomassa, -
juutalaisjohtajat lähestyivät häntä kuultuaan pahamaineisesta lahkosta.
Paavalin toinen nimi oli Rabbi Saul.
Hän itse oli vainonnut ensimmäisiä juutalaisia uskovia, -
niitä, jotka olivat ottaneet vastaan valtakunnan evankeliumin.
Apostoli Paavali aiheutti useiden uskovien kuoleman.
Rabbi Saul.
Hän oli joutunut Roomassa kotiarestiin julistustyönsä takia.
Juutalaiset johtajat tulivat kysymään häneltä, -
mistä oikein oli kyse.
Paavali sanoi joutuneensa pidätetyksi Israelin toivon tähden.
Hänen julistamansa evankeliumi oli Israelin toivo.
Juutalaisten johto antoi Paavalille yhden päivän aikaa -
julistaa heille tuota sanomaa.
Apt. 27 kertoo, kuinka Paavali julisti heille aamusta iltaan -
Jeesusta ja Jumalan valtakuntaa Mooseksen laista -
ja profeettojen kirjoista käsin.
Hän saarnasi Jeesuksesta ja Jumalan valtakunnasta.
Ajatelkaapa tätä hetki.
Paavali julisti valtakunnan sanomaa viidestä Mooseksen kirjasta käsin.
Oletko sinä koskaan kuullut Jeesuksen evankeliumia -
saarnattavan Mooseksen laista, eli viidestä Mooseksen kirjasta?
Niitä kutsutaan myös pentateukiksi.
Muistelkaa, mitä Jeesus sanoi Johanneksen 4. luvussa.
Se löytyykin luvusta viisi. Joh. 5:46
Jeesus puhuu opetuslapsilleen ja sanoo: -
"Sillä jos te Moosesta uskoisitte, niin te uskoisitte minua; -
sillä minusta hän on kirjoittanut.
Mutta jos te ette usko hänen kirjoituksiaan, -
kuinka te uskoisitte minun sanojani?"
Jeesus yhdistää omat sanansa Mooseksen sanoihin.
Hän oli Mooseksen sanoissa, sillä hän oli voitelu Mooseksen yllä.
Jos haluamme henkilökohtaisen suhteen Jeesukseen, -
meidän on vietettävä aikaa hänen Sanassaan.
Pian alamme tutkia Raamatun ensimmäisiä kirjoja, -
tai oikeammin ensimmäistä lukua, sillä se on aiheemme.
Se on erittäin tärkeä luku.
Jokaisen uuden uskovan tulisi lukea sitä.
Oikeastaan uudet uskovat hyötyvät mielestäni eniten -
Johanneksen evankeliumista ja Raamatun ensimmäisistä luvuista.
Apostolit eivät nimittäin juoksennelleet pitkin kyliä -
jättiläismäisten toorarullien kanssa.
He kävivät synagogissa saarnaamassa Jumalan sanaa Mooseksen laista.
Kannattaa perehtyä noihin ensimmäisiin lukuihin, -
sillä niissä Poika ilmestyi ensimmäisen kerran.
Katsotaanpa.
Aloitan Raamatun alusta, -
mutta hyppään heti Ilmestyskirjaan.
Toivottavasti päänne ei mene pyörälle.
Ilmestyskirjassa puhutaan seitsemästä seurakunnasta.
Viimeinen niistä on Laodikean seurakunta.
On mielenkiintoista tarkastella sitä, -
mitä sanoja Jeesus käyttää puhutellessaan tätä seurakuntaa.
Monet raamatuntutkijat ovat nykyään sitä mieltä, -
että Laodikean seurakunnan kuvaus sopii meidän aikamme seurakuntaan -
paremmin kuin muut.
En ala tällä kertaa opettaa Laodikean seurakunnasta.
Haluan esitellä teille Jeesusta.
Näin Jeesus sanoi:
"Näin sanoo Amen, se uskollinen ja totinen todistaja, -
Jumalan luomakunnan alku..."
Eikö olekin mielenkiintoista?
Viimeisen seurakunnan kohdalla Jeesus alkaa puhua alusta.
Eikö Jeesus olekin alfa ja omega, alef ja tav?
Hän on alku ja loppu, ja kaikki siltä väliltä.
Meidän on tunnettava kaikki hänen ulottuvuutensa.
Isän rakkaus tulee Jeesuksen kautta.
Jos kuulitte vaimoni kertovan elämäntarinansa, -
muistatte, kuinka Isän rakkaus veti hänet pelastukseen.
Hän meni kokoukseen, jossa ylistettiin Isää ja Poikaa.
Hän sai astua sisään rakkauden läsnäoloon.
Se on se sama rakkaus, jonka korkeudesta, syvyydestä, -
pituudesta ja leveydestä Paavali meille kertoo.
Meidän ei siis tule tuntea häntä ainoastaan syvyyssuunnassa, -
vaan myös muissa suunnissa.
Näkymätön Jumala ilmestyy Jeesuksen kautta.
Miksi on niin tärkeää tuntea Jeesus ja Luoja?
Paavalin mukaan koko ihmiskunta kuoli samalla, -
kun Jeesus kuoli ristillä.
Paavali sanoo, ettei hän itse enää elä, vaan messias elää hänessä.
Hän sanoo sen kirjeissään galatalaisille ja kolossalaisille.
Nyt voimme aloittaa Raamatun ensimmäisen luvun tutkimisen.
Olen ammatiltani erityisopettaja.
Minulla on tapana tarkkailla lasta saadakseni selville, -
mikä on hänen lähtötasonsa.
Sitten päättelen, kuinka lapsen kykyjä voi parhaiten kehittää.
Selitän, kuinka tämä toimii.
Teistä jokainen saattaa ymmärtää Messiaan, ilosanoman, profeetat -
ja Mooseksen hieman eri tavalla.
Tulette eri kirkkokunnista.
Olette saattaneet kuulla monien opettajien opettavan -
eri näkemyksistä ja mielipiteistä.
Uuden liiton aikakaudella meillä on hieno mahdollisuus -
ottaa vastaan opetusta Pyhältä Hengeltä.
Emme kuuntele ainoastaan ihmisten ajatuksia ja opetusta, -
vaan meidän on kuunneltava Pyhän Hengen opetusta Sanasta.
Pyhä Henki tietää, mitä yritän opettaa.
Aivoilla on kapasiteetti oppia valtavasti asioita.
Yliopistossa sinulle on ehkä opetettu evoluutioteoriaa.
Ehkä moni meistä uskoi siihen.
Evoluutioteoria tarjosi fyysisille silmillemme jotain nähtävää.
Saimme luottaa tiedemiesten ja muiden asiantuntijoiden sanoihin.
Uskoimme ihmisiä.
Uudessa liitossa meidän ei tarvitse kuunnella ainoastaan -
pastoreita, opettajia, profeettoja ja muita seurakuntalaisia.
Me saamme etsiä Herraa.
Eikö Jeesus kehottanut siihen?
"Vaan etsikää ensin Jumalan valtakuntaa..." Matt. 6:33
Jeesus sanoi tämän opetuslapsilleen.
Kun täytyin ensimmäistä kertaa Pyhällä Hengellä, -
lauloimme tähän jakeeseen perustuvaa virttä.
Tuolloin en vielä ymmärtänyt, mitä oikein lauloin.
Näiden 30 vuoden aikana olen alkanut ymmärtää, -
mitä Jumalan valtakunnalla tarkoitetaan, -
ja minkälainen se oli alussa.
Pyhä Henki johdatti minut Raamatun alkulehdille.
Aloin tutkia Raamattua hyvin tarkkaan.
En takaa, että kaikki sanomani on Pyhästä Hengestä.
Osa saattaa liittyä johonkin vanhaan oppimaani asiaan, -
joka pyrkii ulos.
Luomakunnan päivärytmi koostuu illasta ja aamusta.
Illat ja aamut ovat valon ja pimeyden sekoituksia.
Meissä tekee työtään sekä valkeus että pimeys.
Tiedämme kuitenkin, että aamu sarastaa ja valkeus lisääntyy -
sitä mukaa kuin tutustumme itse valoon.
Hänen nimensä on Valo, ja hän on myös maailman valo.
Aloitamme...
Aloitimmekin jo 1. Mooseksen kirjan ensimmäistä jaetta.
1. Moos. 1:1-2. "Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä."
Ensimmäinen jae kertoo siis siitä, kuinka Jumala loi taivaan ja maan.
Minulle on opetettu, että taivas ja maa olivat jo olemassa -
ennen seitsemää luomispäivää.
1. Moos. 2:1 sanoo:
"Niin tulivat valmiiksi taivas ja maa kaikkine joukkoinensa."
Ne valmistuivat siis seitsemän luomispäivän päätteeksi.
Mitä oli olemassa aivan alussa?
Jos Jumala oli ainoana olemassa, niin kaikki oli hengellistä.
Meidän on tutkittava sitä, minkälainen Jumala oli alussa.
Jumala oli henki.
Jakeessa 2 puhutaan maasta.
Mikä oli maan tilanne?
Ei mikään, sillä sitä ei ollut. Oli vain tyhjyyttä.
Maan valtapiiri oli kuitenkin jo olemassa ennen sen luomista.
Jumala kutsui sitä "syvyydeksi".
Näemme sen kehityskulun tämän opetuksen aikana.
Yleensä käytän Powerpoint-esitystä opetuksen tukena.
Siinä jokainen päivä havainnollistuu lineaarisesti.
Yrittäkää kuvitella tätä kohtaa ilman grafiikoitani.
Pimeys oli syvyyden päällä.
Henkimaailman kuvittelemiseen tarvitaan mielikuvitusta.
Herää kysymys, mistä pimeys oli peräisin.
Minkä tyyppistä pimeyttä se oli?
Aurinkoa, tähtiä tai kuuta ei ollut silloin vielä olemassa.
Jos aurinkoa, tähtiä ja kuuta ei ollut, -
tässä puhutaan henkimaailman pimeydestä.
Henkimaailman pimeys oli tai lepäsi jonkin päällä, -
joka oli hyvin syvällä.
Tässä puhutaan hengellisistä korkeus- ja syvyyssuhteista.
Jostain syystä henkimaailmassa oli pimeydeksi kutsuttu valtapiiri.
Raamatussa, Hesekielin kirjassa, -
mainitaan Lusifer-niminen arkkienkeli.
Jossain vaiheessa Lusifer kääntyi Jumalaa vastaan.
Tämän takia Juudaksen kirjeessä kerrotaan siitä, -
kuinka Lusifer ja hänen enkelinsä joutuivat sidottuina -
pimeälle alueelle.
Siellä ei ole valoa, vettä eikä elämää.
Se on kuollutta aluetta. Se syöksee ulos vain kuolemaa.
Tuolla pimeydellä on oma luonteensa.
Sen luonne on täydellinen vastakohta Luojamme luonteelle.
Se on valon vastakohta.
Tulemme tarkastelemaan näiden kahden valtapiirin ominaisuuksia.
Olemme puhuneet hengellisen pimeyden valtapiiristä, -
jonka alla sanottiin olevan vettä.
1. Moos. 1:2. "...ja Jumalan Henki liikkui vetten päällä."
Minkälaisen veden päällä se liikkui, -
kun fyysistä vettä ei ollut vielä olemassa?
On kyse henkimaailmasta.
Jotta voimme ymmärtää nykypäivän henkimaailmaa, -
meidän on tutkittava alussa ollutta henkimaailmaa.
Kaikki oli Jumalassa, hän ilmestyi kaiken kautta.
Jopa pimeys oli Jumalan ympärillä, kuten psalmi 139 kertoo.
Tuosta valtapiiristä puuttuu valo.
Sen alapuolella sijaitsevat syvyyden vedet.
Jumalan Henki -
liikkuu kaiken tämän yläpuolella.
Melkein voisi ajatella, että Jumalan Henki vartioi, hautoo -
tai valvoo alapuolellaan olevia valtapiirejä.
Jumalan Henki hallitsee tilannetta täydellisesti.
Jakeessa 1. Moos. 1:3 Jumala puhuu taas.
Eli hänen suustaan tuli taas Sanaa.
"Ja Jumala sanoi: 'Tulkoon valkeus'. Ja valkeus tuli."
Aurinko, kuu ja tähdet luotiin vasta neljäntenä päivänä.
Tässä ei puhuta luonnollisesta valosta, vaan hengellisestä.
Kun Jumala sanoi: "Tulkoon valkeus", tuliko valkeus?
"Ja valkeus tuli."
Tulette näkemään kaavioni, jossa on keltainen, musta -
ja tummansininen kaistale.
Tummansininen kaistale symboloi syviä vesiä, -
keskellä oleva musta kaistale symboloi pimeyden valtapiiriä -
ja keltainen kaistale ylimpänä symboloi hengellistä valoa.
Siinä ovat siis hengellinen valo, hengellinen pimeys ja syvät vedet.
Pitäkää tämä muistikuva mielessänne.
1. Moos. 1:4 "Ja Jumala näki, että valkeus oli hyvä; -
ja Jumala erotti valkeuden pimeydestä."
Tässä vaiheessa Jumala ei ole vielä erottanut niitä.
Älkää hämmentykö. Jumala on sama eilen, tänään ja iankaikkisesti.
Raamatussa tilanteet voivat kehittyä -
hengellisten valtapiirien aikakausien mukaan.
Luimme juuri, kuinka Herra erotti valkeuden pimeydestä.
1. Moos. 1:5 "Ja Jumala kutsui valkeuden päiväksi, -
ja pimeyden hän kutsui yöksi."
Pidetään pieni miettimistauko.
Se riitti.
Jumala kutsui valkeuden päiväksi.
Mitä valkeutta hän kutsui päiväksi?
Hän kutsui päiväksi hengellisen valtapiirin valoa.
Aina, kun Jumalan Sana ilmestyy hengellisessä muodossa, -
se ilmestyy Pojan, Jeesuksen kautta.
Nyt Sanasta tuli valo.
Siitä tuli hengellistä valoa.
Sitä kutsuttiin päiväksi.
Kiinnitän tähän huomiota, koska Jeesus sanoi, -
ettemme ole yön lapsia.
Olemme päivän lapsia.
Kun synnymme uudelleen ja saamme kokea Hengen elämää, -
tuon valtapiirin valo asettuu meihin.
Se on valoa, joka tulee Isän kirkkauden näkemisestä Jeesuksessa.
Tuon valon tulisi olla silminnähtävää meissä.
Se oli silminnähtävää Aadamissa, Tulemme käsittelemään sitä, -
kuinka hänen kävi.
Pimeyden Jumala kutsui yöksi. Sekä päivä että yö oli nyt nimetty.
Valon hengellistä valtapiiriä kutsutaan päiväksi, -
ja pimeyden hengellistä valtapiiriä yöksi.
Niiden alla on syvyyden vettä.
Tähän päättyi ensimmäinen päivä.
Kiinnittäkää huomiota yhteen tärkeään seikkaan.
Jumala ei kutsu sitä "ensimmäiseksi päiväksi".
Jumala kutsuu sitä "yhdeksi päiväksi".
"Echad"-sana heprean kielessä viittaa ikuisuuteen.
Tuo päivä tuli sisältämään kaikki päivät, -
koska tuo päivä oli Jeesus.
Tuo päivä ei tule loppumaan. Se jatkuu ikuisesti.
Se on ikuinen päivä. Yksi päivä.
Kaikkia loppuja päiviä kutsuttiin järjestysnumeroilla.
Hepreankielisen alkutekstin käyttämä sana tässä kohden -
merkitsee sitä, että tuo ensimmäinen päivä jatkuu aina.
Se ei ikinä lopu.
Valo, jonka hän kutsui päiväksi, oli ikuista valoa.
Toivottavasti ymmärsitte.
Tuo ensimmäinen päivä, tai "alkupäivä", -
oli siis ikuinen päivä.
Apostolit kirjoittivat siitä Uudessa testamentissa.
He kirjoittivat ikuisesta päivästä.
Katsotaanpa.
Tarkastellaan seuraavaa päivää, eli toista päivää.
1. Moos. 1:6 "Ja Jumala sanoi: "Tulkoon taivaanvahvuus vetten -
välille erottamaan vedet vesistä".
Osa elämän ja valon vesistä oli yläpuolella.
Alhaalla syvyyksissä oli vettä ja keskellä pimeyden valtapiiri.
Jumala erotti valon pimeyden valtapiiristä.
Hän kutsuu tuota erottavaa osaa taivaanvahvuudeksi.
Hän kutsuu sitä taivaanvahvuudeksi.
Se on väliseinä.
Se erottaa valkeuden valtapiirin pimeyden valtapiiristä.
Miksi hän tekee niin?
Siksi, koska pimeys ei pysty olemaan valossa.
Pimeyden valtapiiri katoaisi välittömästi jouduttuaan -
kosketuksiin valon valtapiirin kanssa.
Siksi Jumalan oli erotettava nämä kaksi valtapiiriä toisistaan.
Jumala antoi erottavalle osalle nimen taivaanvahvuus.
1. Moos. 1:6 "Tulkoon taivaanvahvuus vetten välille -
erottamaan vedet vesistä".
Alemmat vedet ja pimeys erotettiin ylempänä olevasta vedestä.
1. Moos. 1:8 "Ja Jumala kutsui vahvuuden taivaaksi."
Se on yksi kolmesta taivaasta. Vahvuutta kutsuttiin taivaaksi.
1. Moos. 1:8 "Ja tuli ehtoo, ja tuli aamu, toinen päivä."
Kuunnelkaa tarkasti tätä lausetta.
Ja tuli ehtoo, ja tuli aamu, toinen päivä.
Jumala ei kutsunut tätä päivää hyväksi.
Kävimme läpi ensimmäistä kahta päivää.
Seuraavassa jaksossa jatkamme kolmannesta päivästä.
Muistakaa, että tarkastelemme vain hengellistä todellisuutta.
Alussa ei ollut olemassa mitään fyysistä.
Kiitos mukanaolostanne.
Siunausta kaikille katsojille. Oli mukava olla kanssanne.
Suomennos: Hanna Tischer